Kuvayt hukumati milliy olimpiya qo‘mitasi direktorlari kengashi hamda mamlakat futbol federatsiyasi rahbariyatini ishdan bo‘shatdi. Bu haqda Frans Press xabar bergan. 2015 yilning oktabrida XOK ijroiya qo‘mitasi Kuvayt Milliy olimpiya qo‘mitasini Kuvaytda sport ishlariga davlat tomonidan haddan ortiq darajada aralashuv mavjudligi uchun chetlatgandi. Natijada kuvaytlik sportchilarning bir qismi Rio-de-Janeyro olimpiadasida Xalqaro olimpiya qo‘mitasi bayrog‘i ostida ishtirok etdi. May oyida FIFA ham Kuvayt futbol federatsiyasini yuqorida keltirilgan sababga ko‘ra chetlatgandi.